### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 10. marts 2021 har vedtaget Magistratens indstilling i overensstemmelse med erklæring fra Teknisk Udvalg af 8. marts 2021.

Etablering af fuldtidsbemandet brandstation på Ragnar Kjeldsen, gennem finansiel leasing på erhvervet grund.

### Resumé

I Plan for Østjyllands Brandvæsen fra 2016 indgår det, at der skal opføres en ny brandstation i [adresse] Syd for at sikre hurtige ankomsttider ved brand og ulykker i den sydlige del af [adresse].

Østjyllands Brandvæsen har fremsendt forslag til de fire ejerkommuner om etablering af en fuldtidsbemandet brandstation i Højbjerg, via et finansielt leasingarrangement.

Et sådant arrangement skal godkendes af ejerkommunerne. Det kan kræve, at [adresse] deponerer op til 26,125 mio. kr. Borgmesterens Afdeling har oplyst, at [adresse] ikke har problemer med at imødekomme dette, grundet kommunens aktuelle likviditetsmæssige forhold. Det anbefales derfor at følge Østjyllands Brandvæsens indstilling.

### Indstilling

Det indstilles:

At 1)    Aarhus Kommune tiltræder, at Østjyllands Brandvæsen får mandat til at udbyde finansiel leasing af [adresse] på en 25-årig leasingaftale.

At 2)    At [adresse] vil deponere op til 26,125 mio. kr. i forhold til projektet.

### Sagens forløb

03-02-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 08-02-2021 Magistraten
Fremsendes til [adresse] med bemærkning, at Magistraten i mødet den 8. februar 2021anbefaler, at byrådet tiltræder Magistratsafdelingen for Teknik og Miljøs indstilling af 21. januar 2021.
 24-02-2021 [adresse]
Fremsendes til Teknisk Udvalg til behandling i henhold til beslutning i byrådets møde den 24. februar 2021.
 08-03-2021 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

Kirstine Olesen var forhindret i at deltage i udvalgets behandling af sagen.

 10-03-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 10. marts 2021 har vedtaget Magistratens indstilling i overensstemmelse med erklæring fra Teknisk Udvalg af 8. marts 2021.